На основу члана 55. став 1. тачка 2., члана 57. и члана 60. став 1. тачка 1. Закона о jавним набавкама (“Службени гласник РС” број 124/12,14/15 и 68/15) и Одлуке о покретању отвореног поступка јавне набавке радова број: 404-1-7/2017-03 од 04.09.2017. године,

**ОПШТИНА ТОПОЛА**

**Топола, ул. Булевар Краља Александра I број 9**

**у п у ћ у ј е**

**ПОЗИВ**

**за прикупљање понуда у отвореном поступку јавне набавке радова – Обрада постојећег коловоза и наношење асфалтног слоја**

* Наручилац Општина Топола позива све заинтересоване понуђаче да доставе понуду за извођење радова на обради постојећег коловоза и наношење асфалтног слоја.
* Радови се изводе на путним правцима на територији општине Топола.
* Врста поступка јавне набавке: Отворени поступак.
* Предмет јавне набавке: Обрада постојећег коловоза и наношење асфалтног слоја.
* Назив односно ознака из општег речника јавних набавки: ОРН 45233141-9-радови на одржавању путева.
* Право учешћа у поступку имају сва заинтересована правна и физичка лица која испуњавају обавезне услове из члана 75. став 1. Закона о јавним набавкама, и додатне услове који су у складу са чланом 76. став 2. Закона о јавним набавкама прецизирани конкурсном документацијом за предметну јавну набавку.
* Доказивање испуњености обавезних услова из члана 75. став 1. и члана 76. Закона о јавним набавкама, понуђач доказује достављањем доказа који су у складу са законом прецизирани и наведени у конкурсној документацији за предметну јавну набавку.
* Позив за предметну јавну набавку објављује се на Порталу јавних набавки , Порталу Службених гласила Републике Србије и интернет страници наручиоца. Конкурсна документација за предметну јавну набавку објављује се на Порталу јавних набавки. Заинтересована лица могу извршити увид и преузети конкурсну документацију у просторијама Општине Топола, на адреси: ул. Булевар Краља Александра I број 9, 34310 Топола, сваког радног дана од 08,00 до 14,00 часова. Увид и преузимање конкурсне документације може се вршити сво време док тече рок за подношење понуда. Преузимање конкурсне документације може се извршити и са Портала јавних набавки.
* Рок за подношење понуда је 30 дана од дана објављивања позива за подношење понуда на Порталу јавних набавки до 12,00 часова последњег дана рока. Уколико рок истиче на дан који је нерадни или на дан који је државни празник, као последњи дан рока сматраће се први следећи радни дан до 12,00 часова.
* Понуде поднете по истеку датума и сата одређених у овом позиву, сматраће се неблаговременим и биће по окончању поступка отварања понуда, враћене неотворене понуђачима, са назнаком да су поднете неблаговремено.
* Понуде се достављају у затвореној коверти поштом или лично на адресу наручиоца, са назнаком „Не отварај – понуда за јавну набавку бр. 404-1-7/2017 – Обрада постојећег коловоза и наношење асфалног слоја”. На полеђини коверте навести назив и адресу понуђача. Понуда са варијантама није дозвољена.
* Јавно отварање понуда обавиће се последњег дана истека рока за пријем понуда, у 13,00 часова, на адреси Наручиоца. О отварању понуда се сачињава записник, сагласно члану 104. Закона о јавним набавкама.
* Право учешћа на отварању понуда имају овлашћени представници понуђача, што ће доказати предајом потписаног и овереног пуномоћја, искључиво у оригиналу. Факсови и фотокопије се неће уважити.
* Избор најповољнијег понуђача извршиће се на основу критеријума најнижа понуђена цена, без пдв-а.
* Одлука о дoдели уговора биће донета најкасније у року од 25 дана од дана отварања понуда.
* Наручилац задржава право да одустане од доделе уговора за предметну јавне набавку, уколико се измене околности под којима је покренут поступак јавне набавке, у случају пријема неодговарајућих и неприхватљивих понуда или одустане из било ког другог разлога.
1. Сва додатна објашњења у вези са јавном набавком која је предмет овог позива могу се добити путем mail-a : miraciric@topola.com . Особа за контакт: Мирјана Ћирић.